Diari Oficial de la Generalitat Valenciana


Sumari del DOGV 4374, del 08-11-2002 (2002/12979)

Informació pública de les bases de programació per a l'àmbit afectat per l'homologació modificativa del litoral del municipi de Torreblanca.
--------------------------------------------------------------------------------------------------------------------------------------------

### Dades del document

Número de DOGV
:   4374

Data del DOGV
:   08-11-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/12929


Organisme emissor
:   Ajuntament de Torreblanca

Tipus de document
:   Anunci

Informació pública de les bases de programació per a l'àmbit afectat per l'homologació modificativa del litoral del municipi de Torreblanca. [2002/M12129]
  
Es fa públic per a general coneixement que l'Ajuntament de Torreblanca (Castelló), en sessió plenària celebrada el dia 29 d'octubre de 2002, acordà aprovar el següent:
  
Antecedents
  
I. L'Ajuntament de Torreblanca, per acord plenari adoptat en sessió celebrada el dia 11 de juny de 2001, va aprovar provisionalment l'Homologació modificativa de l'àmbit territorial, nucli de Torrenostra, que comprén els sectors I, II, III, IV, VII, VIII, IX i X, el sector format pel propi nucli de Torrenostra i l'àmbit del paratge natural, així com l'estudi d'impacte ambiental corresponent.
  
II. La Comissió Territorial d'Urbanisme de Castelló, en sessió celebrada el 22 de juliol de 2002, va aprovar de manera definitiva l'homologació del litoral del municipi, supeditant l'eficàcia i publicació de l'acord adoptat a què per part de l'Ajuntament de Torreblanca s'efectuen en el document d'homologació les correccions establides en eixe mateix acord i que van ser descrites en la pròpia notificació d'este a l'Ajuntament.
  
III. A l'objecte de procedir a la incorporació de les correccions establides per la Comissió Territorial en el seu acord de 22 de juliol de 2002, per l'Ajuntament de Torreblanca es va procedir a l'elaboració d'un document de refundició de l'homologació, en el qual s'incorporaren les correccions instades per la COPUT.
  
IV. El document de refundició va ser aprovat per l'Ajuntament en Ple, en sessió celebrada el 19 de setembre de 2002, i enviat a la Conselleria d'Obres Públiques, Urbanisme i Transports, a l'objecte que per part del director general d'Urbanisme i Ordenació del Territori verifique el compliment de les anteriors correccions i es procedesca a la publicació de l'acord d'aprovació definitiva en el butlletí oficial que corresponga.
  
V. L'homologació del nucli de Torrenostra, estableix dins de les «directrius definitòries d'evolució urbana i d'ocupació del territori», entre altres, les següents determinacions bàsiques.
  
- «Dotar d'una ordenació urbanística i racional a la zona nordest de Torreblanca, que permeta la implantació d'un model urbà que siga racional amb l'ocupació del sòl, que compatibilitze els recursos i valors naturals amb la pròpia evolució urbana, de tal manera que el creixement es produesca de manera ordenada i seqüencial, aconseguint, al mateix temps, les dotacions públiques necessàries simultàniament al propi creixement i fins i tot amb implantacions anteriors a este; en definitiva, possibilitar la generació d'una zona turística digna amb el present i futur.
  
- Obtenir una gran dotació pública que tindrà la consideració de xarxa primària de zona verda (P-QL) amb un total de 95.806 m2, que dóna compliment a allò exigit per l'article 36 de RPCV.
  
- Programar el creixement de la zona costera d'acord a usos, tipologies i aprofitaments urbanístics de baixa densitat, compatibilitzant estos usos amb implantacions de zones esportives de gran extensió i qualitat, evitant de manera frontal el creixement desmesurat que tants exemples es poden constatar en les nostras costes.
  
- El tractament homogeni de tota la costa litoral inclosa en l'àmbit territorial de l'homologació (situada al nord del nucli de Torrenostra) a través del qual quede assegurada la creació futura d'un passeig litoral, directriu que serà condicionament a contemplar en el plantejament de desenvolupament integrant-se este en el futur parc de xarxa primària.
  
- Que el producte immobiliari que sorgisca del desenvolupament urbà siga totalment diferent a l'existent.
  
- Incrementar de manera seqüencial, evitant el dèficit d'infrastructures, les dotacions públiques i les possibilitats d'actuació urbanística per gestió directa a través de les cessions d'aprofitament a favor de l'Ajuntament.
  
- Establir, a través de la delimitació de l'àmbit de l'homologació una coherència global de plantejament que complete les necessitats actuals i futures de desenvolupament de la zona turística, essent sostenible la indicada finalitat amb el respecte als valors i recursos naturals, tant els paisatgístics de l'àmbit com els existents en el Prat, convertint estos en el principal atractiu de l'indicat desenvolupament urbà».
  
VI. Per tal de portar a terme les directrius d'ordenació previstes en l'homologació, així com les determinacions que a manera de correccions ha establit la Comissió Territorial d'Urbanisme en el seu acord de 22 de juliol de 2002, incorporades totes elles en el document de refundició de l'homologació, s'estableixen les següents:
  
Bases de programació
  
Primera
  
S'hi incorporen com a tals, i amb caràcter general totes les directrius definitòries d'evolució urbana i d'ocupació del territori, establertes en l'epígraf 5.1. del document d'homologació en el seu text refós.
  
Segona
  
S'hi incorporen com a tals i amb caràcter general les determinacions establertes en l'epígraf 5.7, del document d'homologació en el seu text refós i referides a la seqüència lògica de desenvolupament.
  
Tercera
  
S'hi incorporen com a tals i amb caràcter específic per cada sector, les determinacions i condicions d'integració contingudes en cada una de les fitxes de planejament, incorporades al document de refundició de l'homologació en forma d'annex I.
  
Quarta
  
A l'objecte que els programes d'actuació integrada i els documents d'ordenació pormenoritzada que comprenga l'alternativa tècnica d'estos, complisquen amb la finalitat d'aconseguir «el tractament homogeni del passeig del litoral i la seua integració en el parc públic de xarxa primària, garantint l'ús públic de la franja dels 100 metres de servitud de protecció», es fixen les següents bases:
  
- Les dotacions públiques destinades a zones verdes pròpies de l'ordenació pormenoritzada s'emplaçaran en la major proporció dins la franja dels 100 metres de servitud de protecció.
  
- A l'objecte d'aconseguir el tractament homogeni del passeig litoral els documents de planejament parcial i d'urbanització deuran seguir la proposta de disseny de passeig de litoral aprovada per l'Ajuntament en sessió plenària de 19 de setembre de 2002.
  
- Així mateix, cadascú dels sectors i programes d'actuació integrada que es formulen i amb la finalitat de què per part de l'Ajuntament de Torreblanca s'execute el parc del litoral per gestió directa i conforme al disseny d'este aprovat en sessió plenaria celebrada el día 19 de setembre de 2002, consignaran l'import en metàlic que els correspon en funció a la proporció que li ha estat adscrita en el document d'homologació i en base a la memòria valorada efectuada per l'Ajuntament, garantint-se, d'esta manera, tant el seu tractament homogeni com la seua completa execució.
  
- Serà a càrrec de tots els sectors, l'execució del vial denominat Carrasa Monrosí, conforme s'ha disposat per Acord de la Comissió Territorial d'Urbanisme de 22 de juliol de 2002. Per això, l'Ajuntament de Torreblanca encomanarà la redacció d'un projecte d'urbanització únic del mateix, inclós l'enllaç de connexió amb la N-340 i amb una amplària prevista de 18 metres. Per tal de portar a terme una execució homogènia d'este, per part de l'Ajuntament de Torreblanca, amb l'aprovació de l'esmentat projecte d'urbanització, establirà el pressupost d'execució i repercutirà el seu cost de manera proporcional entre els sectors subjectes a la indicada execució, en proporció a l'aprofitament atribuït a cadascú d'ells en el document d'homologació, acometent la urbanització de l'esmentat vial per gestió directa.
  
- Els documents que conformaran les alternatives tècniques dels programes d'actuació integrada, deuran contemplar per a la seua execució material un sistema de xarxa separatiu per a les aigües pluvials i un altre distint de clavegueram.
  
- En el supòsit de ser necessari per garantir la correcta depuració de les aigües residuals, la instal·lació d'una nova depuradora o ampliar l'existent, els costos de la nova implantació o ampliació, seran a càrrec de la totalitat dels sectors subjectes a l'homologació.
  
- En el supòsit que, en l'àmbit dels sectors subjectes a l'homologació i qualificats de sòl urbanitzable, s'acordara per l'administració competent l'execució d'obres de regeneració de la platja, cadascú dels programes d'actuació integrada haurà de costejar al menys part del seu import en la quantia o percentatge que s'establisca, de conformitat amb allò acordat per la Comissió Territorial d'Urbanisme el 22 de juliol de 2002.
  
- Serà necessari garantir en cada programa d'actuació integrada l'abastiment d'aigua potable, i açò a través de la corresponent certificació de la companyia subministradora del servici i, a més, serà necessari obtenir la concessió del subministrament de l'aigua per a l'adequada dotació de l'actuació, atorgada per l'organisme de conca.
  
- Les preexistències històriques, emplaçades en l'actualitat dins la franja dels 100 metres de servitud de protecció, en funció dels seus drets, queden amb els drets i obligacions urbanístiques previstes en la legislació vigent i d'aplicació.
  
Cinquena
  
Amb la finalitat de poder establir un termini d'inici per a la presentació de futurs programes d'actuació integrada, es fixa com a data hàbil a partir del sendemà de la publicació en el Butlletí Oficial de la Província de Castelló de l'acord o resolució del director general d'Urbanisme i Ordenació del Territori que ordene la publicació de l'acord d'aprovació definitiva de l'homologació.
  
Els programes d'actuació integrada que en el seu dia van ser exposats al públic, informats i, en el seu cas, aprovats de manera provisional i/o adjudicats amb el mateix caràcter i que no els va afectar l'acord plenari de suspensió de llicències i de programació de 9 de maig de 2002, (DOGV número 4.252, del 20 de maig de 2002) se'ls requerirà perquè en el termini d'un mes adapten les determinacions de la seua alternativa tècnica i proposició juridicoeconòmica a les condicions establertes en l'homologació i bases de programació.
  
Independentment de les condicions establertes en les bases de programació, l'Ajuntament podrà negociar i, si és procedent, conveniar el finançament de l'execució de tot o part de les infrastructures estructurals que afecten l'àmbit global de l'homologació del nucli de Torrenostra.
  
Contra l'acord d'aprovació de les referides bases de programació, tractant-se d'una disposició administrativa de caràcter general, no es pot interposar recurs en via administrativa de conformitat amb l'article 107.3 de la Llei 30/1992 de Règim Jurídic de les Administracions Públiques i del Procediment Administratiu Comú; podent interposar-se recurs contenciós administratiu davant la Sala de la Jurisdicció Contenciosa Administrativa del Tribunal Superior de Justícia de la Comunitat Valenciana en el termini de dos mesos comptadors des del sendemà de la present publicació en el DOGV, sense perjudici que puga interposar-se qualsevol altre recurs que es considere escaient.